title: 2016 m. gegužės 24 d. Komisijos įgyvendinimo reglamentas (ES) 2016/820, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
25.5.2016

               LT

               Europos Sąjungos oficialusis leidinys

               L 136/10

         KOMISIJOS ĮGYVENDINIMO REGLAMENTAS (ES) 2016/820
   2016 m. gegužės 24 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 24 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  106,1

                  TR

                  68,6

                  ZZ

                  87,4

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  140,2

                  ZZ

                  140,2

                  0805 10 20

                  EG

                  55,4

                  IL

                  62,4

                  MA

                  53,2

                  TR

                  38,0

                  ZA

                  78,9

                  ZZ

                  57,6

                  0805 50 10

                  AR

                  72,8

                  TR

                  143,1

                  ZA

                  178,0

                  ZZ

                  131,3

                  0808 10 80

                  AR

                  89,5

                  BR

                  91,3

                  CL

                  129,8

                  CN

                  65,7

                  NZ

                  151,4

                  US

                  209,8

                  ZA

                  106,2

                  ZZ

                  120,5

                  0809 29 00

                  TR

                  551,2

                  US

                  931,3

                  ZZ

                  741,3

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. gegužės 4 d. Tarybos įgyvendinimo reglamentas (ES) Nr. 453/2011, kuriuo, remiantis priemonių galiojimo termino peržiūra pagal Reglamento (EB) Nr. 1225/2009 11 straipsnio 2 dalį, nustatomas galutinis antidempingo muitas importuojamam Kinijos Liaudies Respublikos kilmės furfuraldehidui

text:
12.5.2011

               LT

               Europos Sąjungos oficialusis leidinys

               L 123/1

         TARYBOS ĮGYVENDINIMO REGLAMENTAS (ES) Nr. 453/2011
   2011 m. gegužės 4 d.
   kuriuo, remiantis priemonių galiojimo termino peržiūra pagal Reglamento (EB) Nr. 1225/2009 11 straipsnio 2 dalį, nustatomas galutinis antidempingo muitas importuojamam Kinijos Liaudies Respublikos kilmės furfuraldehidui
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 2 ir 5 dalis bei 9 straipsnio 4 dalį,
   atsižvelgdama į Europos Komisijos (toliau – Komisija) pasiūlymą, pateiktą pasikonsultavus su Patariamuoju komitetu,
   kadangi:
   A.   PROCEDŪRA

   1.   Galiojančios priemonės

               (1)

               Atlikus antidempingo tyrimą (toliau – pradinis tyrimas), Taryba reglamentu (EB) Nr. 95/95 (2) nustatė galutinį antidempingo muitą specifinio muito forma importuojamam Kinijos Liaudies Respublikos kilmės furfuraldehidui (toliau – galutinės antidempingo priemonės). Nustatyta 352 EUR už toną specifinė muito norma.

               (2)

               Atlikus vieno Kinijos eksportuotojo prašymu 1997 m. gegužės mėn. inicijuotą tarpinę peržiūrą, priemonių taikymas Reglamentu (EB) Nr. 2722/1999 (3) buvo pratęstas dar ketveriems metams.

               (3)

               2005 m. balandžio mėn., atlikus priemonių galiojimo termino peržiūrą, priemonės Tarybos reglamentu (EB) Nr. 639/2005 (4) buvo pratęstos dar penkeriems metams.

         2.   Prašymas atlikti priemonių galiojimo termino peržiūrą

               (4)

               Paskelbus pranešimą apie artėjantį taikomų galutinių antidempingo priemonių galiojimo terminą (5), 2010 m. sausio 28 d. Komisija gavo prašymą inicijuoti šių priemonių galiojimo termino peržiūrą pagal pagrindinio reglamento 11 straipsnio 2 dalį. Prašymą atlikti peržiūrą pateikė du Sąjungos gamintojai, Lenzing AG ir Tanin Sevnica kemična industrija d.d. (toliau – pareiškėjai), kurie pagamina didžiąją dalį (šiuo atveju daugiau nei 50 %) viso Sąjungoje pagaminamo furfuraldehido.

               (5)

               Prašymas pagrįstas tuo, kad baigus galioti priemonėms dempingas tikriausiai tęstųsi, o Sąjungos pramonei vėl būtų daroma žala.

         3.   Priemonių galiojimo termino peržiūros inicijavimas

               (6)

               Nustačiusi, kad esama pakankamai įrodymų, pagrindžiančių priemonių galiojimo termino peržiūros inicijavimą, ir pasikonsultavusi su Patariamuoju komitetu Komisija 2010 m. balandžio 27 d. pranešimu Europos Sąjungos oficialiajame leidinyje
                   (6) (toliau – pranešimas apie inicijavimą) paskelbė inicijuojanti priemonių galiojimo termino peržiūrą pagal pagrindinio reglamento 11 straipsnio 2 dalį.

         4.   Tyrimas

   4.1.   Tiriamasis laikotarpis

               (7)

               Atliekant dempingo tęsimosi tikimybės tyrimą nagrinėtas 2009 m. balandžio 1 d.–2010 m. kovo 31 d. laikotarpis (toliau – peržiūros tiriamasis laikotarpis arba PTL). Atliekant žalos pasikartojimo tikimybei įvertinti svarbių tendencijų tyrimą, nagrinėtas laikotarpis nuo 2007 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis).

         4.2.   Su šiuo tyrimu susijusios šalys

               (8)

               Komisija apie priemonių galiojimo termino peržiūros inicijavimą oficialiai pranešė pareiškėjams, eksportuojantiems nagrinėjamosios šalies gamintojams, importuotojams, žinomiems susijusiems naudotojams ir nagrinėjamosios šalies atstovams.

               (9)

               Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti iki pranešime apie inicijavimą nustatyto termino. Visos suinteresuotosios šalys, pateikusios prašymą jas išklausyti ir jame nurodžiusios konkrečias priežastis, dėl kurių reikėtų jas išklausyti, buvo išklausytos.

         4.3.   Atranka

               (10)

               Atsižvelgiant į akivaizdžiai didelį KLR eksportuojančių gamintojų skaičių nuspręsta, kad būtų tikslinga nagrinėti, ar atliekant priemonių galiojimo termino peržiūrą reikėtų pagal pagrindinio reglamento 17 straipsnį taikyti atranką. Kad Komisija galėtų nuspręsti, ar atranka būtina (o jei būtina, kad galėtų atrinkti bendroves), minėtų šalių prašyta per 15 dienų nuo peržiūros inicijavimo pranešti apie save ir Komisijai pateikti pranešime apie inicijavimą prašomą informaciją. Nei vienam eksportuojančiam gamintojui nepareiškus noro bendradarbiauti, atranka nebuvo reikalinga.

         4.4.   Gautos informacijos tikrinimas

               (11)

               Komisija nusiuntė klausimynus visoms žinomoms susijusioms šalims ir toms šalims, kurios apie save pranešė per pranešime apie inicijavimą nustatytą terminą.

               (12)

               Atsakymus į klausimynus atsiuntė du Sąjungos gamintojai, vienas importuotojas (naudotojas) ir vienas panašios šalies, Argentinos, gamintojas. Nei vienas iš Kinijos eksportuojančių gamintojų atliekant tyrimą nebendradarbiavo.

               (13)

               Komisija rinko ir tikrino visą informaciją, kuri, jos nuomone, būtina nustatant dempingo ir jo daromos žalos tęsimosi ar pasikartojimo tikimybę ir Sąjungos interesus. Tikrinamieji vizitai surengti toliau išvardytų suinteresuotųjų šalių patalpose:

                           a)

                              Sąjungos gamintojai

                                       —

                                          Lenzing AG, („Lenzing“), Austrija

                                       —

                                          Tanin Sevnica kemična industrija d.d. („Tanin“), Slovėnija

                           b)

                              Nesusijęs importuotojas ir (arba) naudotojas

                                       —

                                          International Furan Chemicals BV („IFC“), Roterdamas

         B.   NAGRINĖJAMASIS PRODUKTAS IR PANAŠUS PRODUKTAS

   1.   Nagrinėjamasis produktas

               (14)

               Šioje peržiūroje nagrinėjamasis produktas – tai tas pats produktas, kuris buvo tiriamas pradiniame tyrime ir kitose peržiūrose, minėtose 2 ir 3 konstatuojamosiose dalyse, būtent KLR kilmės furfuraldehidas, kurio KN kodas šiuo metu yra 2932 12 00 (toliau – nagrinėjamasis produktas). Furfuraldehidas yra taip pat žinomas kaip 2–furaldehidas arba furfurolas.

               (15)

               Furfuraldehidas yra šviesiai geltonos spalvos skystis, turintis jam būdingą aštrų kvapą ir gaunamas perdirbant įvairias žemės ūkio atliekų rūšis. Furfuraldehidas naudojamas dviems pagrindinėms paskirtims: kaip atrankinis tirpiklis naftos rafinavimo procese tepalinių alyvų gamybai ir kaip žaliava furfurilo alkoholio, naudojamo gaminant sintetinę dervą liejimo formoms, gamybai.

         2.   Panašus produktas

               (16)

               Tiek atlikus ankstesniuosius, tiek šį tyrimą buvo patvirtinta, kad KLR gaminamas ir į Europos Sąjungą eksportuojamas furfuraldehidas, panašioje šalyje, Argentinoje, gaminamas ir jos vidaus rinkoje parduodamas furfuraldehidas bei Sąjungos gamintojų Sąjungoje gaminamas ir parduodamas furfuraldehidas turi tas pačias pagrindines fizines bei chemines savybes ir tą pačią pagrindinę paskirtį. Todėl jie laikomi panašiais produktais pagal pagrindinio reglamento 1 straipsnio 4 dalį.

         C.   DEMPINGO TĘSIMOSI TIKIMYBĖ

               (17)

               Vadovaujantis pagrindinio reglamento 11 straipsnio 2 dalimi nagrinėta, ar yra tikimybė, kad pasibaigus priemonių galiojimo terminui dempingas tęsis arba pasikartos.

         1.   Bendrosios pastabos

               (18)

               Iš 34 žinomų Kinijos eksportuojančių gamintojų, į kuriuos kreiptasi pradėjus tyrimą, nei vienas nebendradarbiavo tyrimo metu, ir nei vienas iš jų nepateikė jokios informacijos. Todėl išdėstytos išvados dėl dempingo tęsimosi arba pasikartojimo tikimybės turi būti grindžiamos turimais faktais, ypač bendradarbiaujančių importuotojų ir (arba) pramonės naudotojų pateikta informacija, Eurostato duomenimis, oficialia KLR eksporto statistika ir prašyme atlikti peržiūrą esančioje informacijoje.

         2.   Panaši šalis

               (19)

               Kadangi KLR yra pereinamosios ekonomikos šalis, pagal pagrindinio reglamento 2 straipsnio 7 dalies a punkto nuostatas normalioji vertė turėjo būti nustatyta remiantis kaina arba apskaičiuotąja verte atitinkamoje trečiojoje rinkos ekonomikos šalyje (toliau – panaši šalis), arba pagal kainą, taikomą importuojant iš panašios šalies į kitas šalis, įskaitant Sąjungą, arba, jei tai neįmanoma, bet kuriuo kitu pagrįstu būdu, įskaitant už panašų produktą Sąjungoje faktiškai sumokėtą arba mokėtiną kainą, kuri prireikus tinkamai pakoreguojama, kad būtų įskaičiuotas pagrįstas pelno dydis.

               (20)

               Kaip ir pradiniame tyrime, pranešime apie inicijavimą Argentina buvo pasiūlyta kaip tinkama panaši šalis normaliajai vertei nustatyti. Paskelbus pranešimą apie inicijavimą, jokių pastabų dėl pasiūlytos panašios šalies nebuvo gauta.

               (21)

               Vienas Argentinos furfuraldehido gamintojas bendradarbiavo atliekant tyrimą. Jis atsakė į klausimyną. Atlikus tyrimą paaiškėjo, kad Argentina turi konkurencingą furfuraldehido rinką, kurios 90 % sudaro vietinė gamyba, o likusią dalį – importas iš trečiųjų šalių. Argentinos gamybos apimtis sudaro daugiau kaip 70 % Kinijos nagrinėjamojo produkto eksporto į Sąjungą pagal įvežimo perdirbti tvarką. Todėl buvo manoma, kad Argentinos rinka yra gana tipiška KLR normaliajai vertei apskaičiuoti.

               (22)

               Todėl kaip ir pradiniame tyrime nuspręsta, kad remiantis pagrindinio reglamento 2 straipsnio 7 dalies a punktu Argentina yra tinkama panaši šalis.

         3.   Importas dempingo kaina per PTL

   3.1.   Normalioji vertė

               (23)

               Remiantis pagrindinio reglamento 2 straipsnio 7 dalies a punktu, normalioji vertė buvo nustatyta pagal patikrintą informaciją, gautą iš bendradarbiauti sutikusių panašios šalies gamintojų, t. y. remiantis nesusijusių pirkėjų sumokėta arba mokėtina kaina Argentinos vidaus rinkoje, kadangi buvo nustatyta, kad šie pardavimai buvo įvykdyti įprastinėmis prekybos sąlygomis.

               (24)

               Todėl normalioji vertė buvo apskaičiuota remiantis tyrime bendradarbiavusio Argentinos gamintojo vidutine svertine pardavimo vidaus rinkoje kaina nesusijusiems pirkėjams.

               (25)

               Visų pirma buvo nustatyta, ar bendras panašaus produkto pardavimo vidaus rinkoje nepriklausomiems klientams kiekis buvo tipiškas pagal pagrindinio reglamento 2 straipsnio 2 dalį, t. y. ar jis sudarė ne mažiau kaip 5 % bendro eksportui į Sąjungą parduoto nagrinėjamojo produkto kiekio. Nustatyta, kad per PTL bendradarbiaujančio Argentinos gamintojo pardavimas vidaus rinkoje buvo pakankamai tipiškas.

               (26)

               Po to Komisija nagrinėjo, ar panašaus produkto pardavimas vidaus rinkoje galėtų būti laikomas pardavimu įprastomis prekybos sąlygomis pagal pagrindinio reglamento 2 straipsnio 4 dalį. Tai atlikta nustatant, kokia Argentinos rinkoje parduoto panašaus produkto dalis per PTL buvo pelningai parduota vidaus rinkoje nepriklausomiems pirkėjams. Kadangi panašus produktas per PTL buvo parduodamas pelningai, normalioji vertė buvo pagrįsta vidutine svertine viso pardavimo vidaus rinkoje kaina.

         3.2.   Eksporto kaina

               (27)

               Kadangi nė vienas Kinijos eksportuotojas į Sąjungą tyrime nebendradarbiavo, eksporto kainos buvo nustatytos remiantis turimais duomenimis. Nuspręsta, kad tinkamiausias pagrindas tam yra bendradarbiaujančio importuotojo pateikta informacija ir Eurostato duomenys apie nagrinėjamojo produkto importą į Sąjungą. Nors daugiausiai buvo importuojama pagal įvežimo perdirbti tvarką (Kinijos furfuraldehidas buvo toliau perdirbamas į furfurilo alkoholį, skirtą eksportui), nebuvo jokios priežasties manyti, kad šie duomenys yra netinkami eksporto kainoms nustatyti.

         3.3.   Palyginimas

               (28)

               Siekiant užtikrinti, kad normalioji vertė ir eksporto kaina būtų palygintos teisingai, vadovaujantis pagrindinio reglamento 2 straipsnio 10 dalimi atitinkamais pataisymais buvo atsižvelgta į tam tikrus transporto ir draudimo srityje esančius skirtumus, turinčius įtakos kainoms ir kainų palyginimui.

         3.4.   Dempingo skirtumas

               (29)

               Vadovaujantis pagrindinio reglamento 2 straipsnio 11 dalimi, dempingo skirtumas buvo nustatytas lyginant vidutinę svertinę normaliąją vertę su vidutine svertine eksporto kaina, esant tam pačiam prekybos lygiui. Palyginus nustatytas didelis dempingas.

         4.   Importo raida, jei priemonės būtų panaikintos

               (30)

               Atlikus analizę dėl dempingo vykdymo per PTL, nagrinėta dempingo tęsimosi tikimybė, jei priemonės būtų panaikintos. Atsižvelgiant į tai, kad nė vienas eksportuojantis KLR gamintojas nebendradarbiavo atliekant šį tyrimą, toliau nurodytos išvados pagrįstos turimais faktais pagal pagrindinio reglamento 18 straipsnį, t. y. bendradarbiaujančio importuotojo pateikta informacija, Eurostato duomenimis, oficialia KLR eksporto statistika ir prašymu atlikti peržiūrą.

               (31)

               Išanalizuoti šie veiksniai: importo iš KLR į Sąjungą raida pagal įvežimo perdirbti tvarką, Kinijos eksporto į trečiąsias šalis raida ir Kinijos gamintojų nepanaudoti pajėgumai.

         4.1.   Importo iš KLR raida

               (32)

               Vadovaujantis Kinijos oficialia eksporto statistika bendras pasaulinis nagrinėjamojo produkto eksportas iš KLR nagrinėjamuoju laikotarpiu padidėjo 117 %. Šį augimą didžiąja dalimi absorbavo JAV ir kitų trečiųjų šalių rinkos.

               (33)

               Dėl eksporto į Sąjungą, remiantis Eurostato ir patikrintais importo duomenimis, reikėtų pažymėti, kad per PTL 99,9 % viso nagrinėjamojo produkto importo iš KLR į Sąjungą buvo vykdoma pagal įvežimo perdirbti tvarką ir tik 0,1 % skirta laisvai apyvartai. 2007–2008 m. nebuvo importuojama laisvai apyvartai. Siekiant duomenų išsamumo, nurodant visą importo apimtį buvo atsižvelgta į importą laisvai apyvartai, nors buvo nuspręsta, kad išsami tokio importo kainų raidos analizė dėl nedidelių importo apimčių nėra svarbi.

               (34)

               Nuo 2007 m. iki PTL pabaigos importo iš KLR apimtis pagal įvežimo perdirbti tvarką ir laisvai apyvartai sumažėjo 67 %. Tas mažėjimas sutapo su mažėjančiu vartojimu Sąjungos rinkoje (24 %) (žr. 45 konstatuojamąją dalį). Pagal įvežimo perdirbti tvarką importuotas Kinijos furfuraldehidas buvo toliau perdirbamas į furfurilo alkoholį, kuris po to būdavo eksportuojamas. Nors nėra informacijos apie tai, kaip importas laisvai apyvartai buvo naudojamas Sąjungoje, galima pagrįstai manyti, kad, panaikinus priemones, bent dalis dabartinio importo pagal įvežimo perdirbti tvarką galėtų tapti importu laisvai apyvartai arba produktas būtų parduotas Sąjungos rinkoje kaip galutinis vartojimo grandies produktas (furfurilo alkoholis).

               (35)

               Nuo 2007 m. iki PTL pabaigos Kinijos eksporto kaina skirtingose rinkose buvo nevienoda. Eksporto į Sąjungą kaina šiuo laikotarpiu žymiai sumažėjo (11 %), o į kitas eksporto rinkas padidėjo apie 10 %. Vis dėlto reikia pažymėti, kad per PTL kainos JAV rinkai buvo beveik tokios pačios kaip kainos Sąjungos rinkai, tuo tarpu eksporto į kitas rinkas kainos, pagal Kinijos eksporto statistikos duomenis, buvo didesnės 19 % už toną. Kadangi nagrinėjamasis produktas yra labai vienodas, tokius kainų skirtumus galima paaiškinti tik apgalvota Kinijos eksportuotojų, nustatančių didesnes kainas ir gaunančių daugiau pelno tose rinkose, kuriose konkurencija yra mažesnė nei tokiose rinkose kaip antai Sąjungos ir JAV, kuriose kainos yra mažesnės, kainų strategija. Atsižvelgiant į tai, kad eksportas į Sąjungą ir į JAV sudarė 46 % viso Kinijos eksporto, galima daryti išvadą, kad tokia kainų diskriminacija galėtų išlikti, jei muitai nebūtų taikomi, siekiant išlaikyti dempingą bent ES rinkai.

         4.2.   Nepanaudoti eksportuotojų pajėgumai

               (36)

               Kadangi yra mažai viešos informacijos apie Kinijos furfuraldehido pramonę, toliau nurodytos išvados daugiausiai paremtos prašyme atlikti peržiūrą pateikta informacija.

               (37)

               Remiantis prašyme atlikti priemonių galiojimo termino peržiūrą pateikta informacija, Kinijos furfuraldehido gamyba nuo 1999 m. nuolat augo, o 2009 m. gamybos apimtys siekė apie 320 000 tonų. Kinijos pajėgumo panaudojimo koeficientas sudaro maždaug 94 %, tai reiškia, kad per PTL nepanaudoti šalies pajėgumai siekia apie 20 000 tonų per metus, t. y. atitinka maždaug pusę bendro Sąjungos suvartojimo. Šiuo metu Kinijoje veikia daugiau nei 200 furfuraldehido gamyklų, vis daugiau ir daugiau kurių užsiima eksporto veikla.

               (38)

               Remiantis tuo, kas išdėstyta, galima daryti išvadą, kad, panaikinus priemones, nagrinėjamasis produktas iš KLR galėtų būti dideliais kiekiais eksportuojamas į Sąjungos rinką nesilaikant įvežimo perdirbti tvarkos, ir, labai tikėtina, eksportas tebebūtų vykdomas dempingo kainomis.

         5.   Išvada dėl dempingo tęsimosi tikimybės

               (39)

               Atsižvelgiant į didelius KLR gamybos pajėgumus, Kinijos gamintojų gebėjimą greitai padidinti gamybos apimtis ir produktus eksportuoti, taip pat į tokio eksporto kainą, galima daryti prielaidą, kad panaikinus priemones KLR vėl pradėtų eksportuoti į Sąjungą ne pagal įvežimo perdirbti tvarką.

               (40)

               Dabartinėms pagal įvežimo perdirbti tvarką nustatytoms eksporto kainoms antidempingo muitas netaikomas. Todėl manoma, kad šios kainos taip pat atspindi būsimą kainų lygį tuo atveju, jei priemonės būtų panaikintos. Atsižvelgiant į tai, laikoma, kad per PTL Kinijos eksportas pagal įvežimo perdirbti tvarką buvo vykdomas dempingo kainomis ir kainos už Sąjungos gamintojų kainas buvo mažesnės 11 % (žr. 69 konstatuojamąją dalį).

               (41)

               Atsižvelgiant į išdėstytus faktus galima daryti išvadą, kad KLR eksportas vis dar vykdomas dempingo kainomis ir kad, jei galiojančios antidempingo priemonės būtų panaikintos, yra tikimybė, kad dempingas Sąjungos rinkoje tęsis.

         D.   SĄJUNGOS PRAMONĖS APIBRĖŽTIS

               (42)

               Sąjungos pramonę sudaro dvi įmonės: Lenzing AG (Austrija) ir Tanin Sevnica kemična industrija d.d. (Slovėnija), kartu pagaminančios 100 % Sąjungoje pagaminamo nagrinėjamojo produkto per PTL. Abi įmonės atsakė į klausimynus ir visapusiškai bendradarbiavo tyrime. Todėl manoma, kad šie Sąjungos gamintojai sudaro Sąjungos pramonę pagal pagrindinio reglamento 4 straipsnio 1 dalį ir 5 straipsnio 4 dalį. Siekiant išsaugoti duomenų konfidencialumą, pateikiami tik Sąjungos pramonės veiklos rezultatų indeksai.

               (43)

               Sąjungos pramonė, palyginti su padėtimi atliekant pradinį tyrimą, pasikeitė. Ispanijos gamintojas Furfural Español S.A., dabar Nutrafur, kuris 1994 m. pateikė pradinį skundą, 2008 m. spalio mėn. nutraukė gamybą. Įmonė Nutrafur, pritarianti dabartiniam prašymui atlikti peržiūrą, šiame tyrime nebendradarbiavo. Vis dėlto Nutrafur vis dar veikia rinkoje kaip prekybininkas, perkantis nagrinėjamąjį produktą iš buvusių Sąungos konkurentų. Prašyme minėti 2007 m. ir 2008 m. Nutrafur gamybos rodikliai atsispindėjo duomenyse apie vartojimą Sąjungos rinkoje.

         E.   PADĖTIS SĄJUNGOS RINKOJE

   1.   Vartojimas Sąjungos rinkoje

               (44)

               Duomenys apie furfuraldehido vartojimą Sąjungoje buvo nustatyti remiantis Sąjungos pramonės pardavimo apimtimi Sąjungos rinkoje (įskaitant Nutrafur pardavimą, kol įmonė dar gamino furfuraldehidą), importo apimtimi iš KLR pagal įvežimo perdirbti tvarką ir importo apimtimi iš trečiųjų šalių laisvai apyvartai, remiantis patikrintais importuotojo International Furan Chemicals BV (toliau – „IFC“) ir Eurostato duomenimis. Kadangi Eurostatas neatskleidžia visos informacijos dėl konfidencialumo priežasčių, buvo panaudoti Eurostato duomenys tik apie importą iš trečiųjų šalių, išskyrus KLR ir Dominikos Respubliką, kadangi IFC yra vienintelis furfuraldehido importuotojas iš šių šalių.

               (45)

               Taigi per nagrinėjamąjį laikotarpį Sąjungoje suvartojamas kiekis sumažėjo 24 % – nuo 48 534 tonų 2007 m. iki 36 725 tonų per PTL.

                  1 lentelė –   Sąjungos suvartojimas

                           Metai

                           2007 m.

                           2008 m.

                           2009 m.

                           PTL

                           Tonos

                           48 534

                           45 738

                           38 175

                           36 725

                           Indeksas (2007 m.=100)

                           100

                           94

                           79

                           76

                           Metinė tendencija

                           –6

                           –15

                           –3

                              Šaltinis: patikrinti Sąjungos gamintojų ir IFC atsakymai į klausimyną, prašymas atlikti peržiūrą ir Eurostato duomenys.

         2.   Importas iš KLR

   2.1.   Kiekis, rinkos dalis ir kainos

               (46)

               Remiantis Kinijos eksporto statistiniais duomenimis, per PTL tik visai nedidelė Kinijos importo dalis (2,5 tonos) buvo skirta laisvai apyvartai, o didžioji Kinijos importo dalis buvo vykdoma pagal įvežimo perdirbti tvarką. Importo iš Kinijos pagal įvežimo perdirbti tvarką apimtis sumažėjo nuo 8 264 tonų 2007 m. iki 2 749 tonų PTL. 2008 m. importas iš Kinijos pagal įvežimo perdirbti tvarką buvo didžiausias ir sudarė apie 10 000 tonų, o vėlesniais metais mažėjo. Nagrinėjamuoju laikotarpiu Kinijos rinkos dalis pagal įvežimo perdirbti tvarką sumažėjo nuo 17 % iki 8 %, t. y. 9 procentiniais punktais.

               (47)

               Importo iš Kinijos pagal įvežimo perdirbti tvarką kaina sumažėjo 12 % – nuo 774 EUR 2007 m. iki 685 EUR PTL.

                  2 lentelė –   Importas iš KLR

                           Metai

                           2007 m.

                           2008 m.

                           2009 m.

                           PTL

                           Tonos

                           8 264

                           10 002

                           5 159

                           2 749

                           Indeksas (2007 m.=100)

                           100

                           121

                           62

                           33

                           Metinė tendencija

                           21

                           –59

                           –29

                           Rinkos dalis

                           17 %

                           22 %

                           14 %

                           7 %

                           Kaina (EUR už toną)

                           774

                           1 014

                           690

                           685

                           Indeksas (2007 m.=100)

                           100

                           131

                           89

                           88

                              Šaltinis: patikrinti IFC atsakymai į klausimyną.

         3.   Importo iš kitų trečiųjų šalių apimtis ir kainos

               (48)

               Reikėtų pažymėti, kad importą iš Dominikos Respublikos sudaro, kaip nustatyta pradinio tyrimo metu, pagrindinių įmonių siuntos Europoje įsikūrusioms jų pavaldžiosioms įmonėms furfurilo alkoholio gamybai. Taigi šių sandorių kainos yra susijusių įmonių pervedimo kainos, todėl jos neatspindėjo realių rinkos kainų. Eurostato duomenimis, furfuraldehido importo į Sąjungą iš kitų šalių, išskyrus KLR, apimties ir vidutinių kainų raida buvo tokia:

                  3 lentelė –   Importas į Sąjungą iš Dominikos Respublikos.

                           Metai

                           2007 m.

                           2008 m.

                           2009 m.

                           PTL

                           Tonos

                           32 003

                           27 662

                           24 996

                           25 959

                           Indeksas (2007 m.=100)

                           100

                           86

                           78

                           81

                           Metinė tendencija

                           –14

                           –8

                           3

                           Rinkos dalis

                           66 %

                           60 %

                           65 %

                           71 %

                           Kaina (EUR už toną)

                           809

                           982

                           582

                           670

                           Indeksas (2007 m.=100)

                           100

                           121

                           72

                           83

                  4 lentelė –   Importas į Sąjungą iš kitų trečiųjų šalių.

                           Metai

                           2007 m.

                           2008 m.

                           2009 m.

                           PTL

                           Tonos

                           1 687

                           1 583

                           1 226

                           1 158

                           Indeksas (2007 m.=100)

                           100

                           94

                           73

                           69

                           Metinė tendencija

                           –6

                           –21

                           –4

                           Rinkos dalis

                           3 %

                           3 %

                           3 %

                           3 %

                           Kaina (EUR už toną)

                           800

                           997

                           632

                           621

                           Indeksas (2007 m.=100)

                           100

                           125

                           79

                           78

               (49)

               Nagrinėjamuoju laikotarpiu furfuraldehido importo iš Dominikos Respublikos ir kitų trečiųjų šalių apimtys atitinkamai sumažėjo 19 % ir 31 %. Vis dėlto, nepaisant importo iš Dominikos Respublikos sumažėjimo, rinkos dalis padidėjo nuo 66 % iki 71 %. Visas šis importas buvo skirtas furfurilo alkoholio gamybai, kurią vykdė Europoje įsikūrusi Dominikos Respublikos gamintojui pavaldi įmonė. Taigi šių sandorių kainos yra susijusių įmonių pervedimo kainos, todėl jos gali neatspindėti realių rinkos kainų.

         3.1.   Eksporto iš KLR į kitas trečiąsias šalis apimtis ir kainos

               (50)

               Eksporto apimtis nagrinėjamuoju laikotarpiu išaugo 105 % (atitinkamai apie 9 % viso Sąjungos pardavimo per PTL). Reikia pažymėti, kad Sąjungos pramonės pardavimo eksportui į kitas trečiąsias šalis kainos per PTL buvo mažos. Tai galima paaiškinti tuo, kad kitose trečiosiose šalyse yra daug konkurentų, parduodančių Kinijos furfuraldehidą mažomis kainomis.

                  5 lentelė –   Sąjungos pramonės eksporto į kitas trečiąsias šalis apimtis ir kainos

                           Metai

                           2007 m.

                           2008 m.

                           2009 m.

                           PTL

                           Kiekiai. Indeksas (2007 m.=100)

                           100

                           136

                           211

                           205

                           Metinė tendencija

                           36

                           75

                           –6

                           Kainos. Indeksas (2007 m.=100)

                           100

                           114

                           88

                           82

                           Metinė tendencija

                           14

                           –26

                           –6

         4.   Ekonominė Sąjungos pramonės padėtis

               (51)

               Sąjungos pramonės, t. y. dviejų įmonių Lenzing ir Tanin, ekonominės padėties analizė pateikiama toliau.

         4.1.   Gamyba

               (52)

               Visa Sąjungos pramonės nagrinėjamojo produkto gamyba nagrinėjamuoju laikotarpiu išaugo 14 %.

                  6 lentelė –   Sąjungos gamyba

                           Metai

                           2007 m.

                           2008 m.

                           2009 m.

                           PTL

                           Indeksas (2007 m.=100)

                           100

                           109

                           114

                           114

                           Metinė tendencija

                           9

                           5

                           0

                              Šaltinis: patikrinti Sąjungos gamintojų klausimyno atsakymai.

         4.2.   Gamybos pajėgumai ir pajėgumų naudojimas

               (53)

               Nagrinėjamuoju laikotarpiu Sąjungos pramonės gamybos pajėgumai nekito. Sąjungos pramonės pajėgumų naudojimas išaugo 12 procentinių punktų nuo 85 % iki 97 % – tai reiškia, kad buvo išnaudojami beveik visi gamybos pajėgumai.

                  7 lentelė –   Sąjungos pajėgumai

                           Metai

                           2007 m.

                           2008 m.

                           2009 m.

                           PTL

                           Indeksas (2007 m.=100)

                           100

                           100

                           100

                           100

                           Pajėgumų naudojimas

                           85 %

                           92 %

                           96 %

                           97 %

                              Šaltinis: patikrinti Sąjungos gamintojų klausimyno atsakymai.

         4.3.   Atsargų lygis

               (54)

               Iš toliau pateiktos lentelės matyti, kad Sąjungos pramonės atsargų lygis per nagrinėjamąjį laikotarpį padidėjo 26 %. Atsargų lygis itin žymiai padidėjo 2007–2008 m., t. y. 193 %.

                  8 lentelė –   Atsargos

                           Metai

                           2007 m.

                           2008 m.

                           2009 m.

                           PTL

                           Indeksas (2007 m.=100)

                           100

                           293

                           165

                           126

                           Metinė tendencija

                           193

                           – 128

                           –40

                              Šaltinis: patikrinti Sąjungos gamintojų klausimyno atsakymai.

         4.4.   Pardavimo apimtis ir rinkos dalis

               (55)

               Sąjungos pramonės pardavimo apimtis nesusijusiems pirkėjams Sąjungos rinkoje per PTL išaugo 13 %. Padidėjus pardavimo apimčiai, nagrinėjamuoju laikotarpiu Sąjungos pramonės rinkos dalis padidėjo 5 procentiniais punktais.

                  9 lentelė –   Pardavimo apimtis ir Sąjungos rinkos dalis

                           Metai

                           2007 m.

                           2008 m.

                           2009 m.

                           PTL

                           Indeksas (2007 m.=100)

                           100

                           100

                           112

                           113

                           Rinkos dalis (intervalas)

                           10–20 %

                           10–20 %

                           14–24 %

                           15–25 %

                              Šaltinis: patikrinti Sąjungos gamintojų klausimyno atsakymai.

         4.5.   Vidutinės pardavimo kainos

               (56)

               Nagrinėjamuoju laikotarpiu vidutinė Sąjungos pramonės pardavimo Sąjungos rinkoje kaina sumažėjo 1 %. 2008 m. vidutinė pardavimo kaina išaugo 11 % ir buvo didžiausia, o kitais metais greitai mažėjo. Nedidelį pardavimo kainų mažėjimą reikia vertinti atsižvelgiant į tai, kad vieneto gamybos sąnaudos išaugo 5 % ir kad Sąjungos pramonė negalėjo į tai atsižvelgti.

                  10 lentelė –   Vidutinė pardavimo kaina Sąjungoje

                           Metai

                           2007 m.

                           2008 m.

                           2009 m.

                           PTL

                           Indeksas (2007 m.=100)

                           100

                           111

                           98

                           99

                           Metinė tendencija

                           11

                           –13

                           1

                              Šaltinis: patikrinti Sąjungos gamintojų klausimyno atsakymai.

         4.6.   Vidutinės gamybos sąnaudos

               (57)

               Nagrinėjamuoju laikotarpiu vidutinės gamybos sąnaudos padidėjo 5 %, labiausiai dėl užimtumo augimo ir dėl to padidėjusių bendrų darbo sąnaudų.

                  11 lentelė –   Vidutinės gamybos sąnaudos

                           Metai

                           2007 m.

                           2008 m.

                           2009 m.

                           PTL

                           Indeksas (2007 m.=100)

                           100

                           105

                           105

                           105

                           Metinė tendencija

                           5

                           0

                           0

                              Šaltinis: patikrinti Sąjungos gamintojų klausimyno atsakymai.

         4.7.   Pelningumas ir grynųjų pinigų srautas

               (58)

               Nagrinėjamuoju laikotarpiu Sąjungos pramonės pelnas žymiai sumažėjo. Grynųjų pinigų srautas sumažėjo net 56 %. Nepaisant gamybos ir pardavimo augimo, taip nutiko dėl spaudimo pardavimo kainoms.

                  12 lentelė –   Pelningumas ir grynųjų pinigų srautas

                           Metai

                           2007 m.

                           2008 m.

                           2009 m.

                           PTL

                           Pelningumo indeksas (2007 m.=100)

                           100

                           175

                           –7

                           –4

                           Metinė tendencija

                           75

                           – 182

                           3

                           Grynųjų pinigų srautas. Indeksas (2007 m.=100)

                           100

                           144

                           49

                           44

                           Metinė tendencija

                           44

                           –95

                           –5

                              Šaltinis: patikrinti Sąjungos gamintojų klausimyno atsakymai.

         4.8.   Investicijos, investicijų grąža ir gebėjimas padidinti kapitalą

               (59)

               Nuo 2007 m. iki PTL pabaigos investicijų sumažėjo 95 %. Investicijų grąža, išreikšta investicijų grynosios buhalterinės vertės procentiniu pelnu ir (arba) nuostoliu, siejamu su nagrinėjamuoju produktu, per tą laikotarpį labai sumažėjo ir kito taip pat kaip investicijos. Dėl pelningumo ir grynųjų pinigų srautų sumažėjimo per nagrinėjamąjį laikotarpį smarkiai susilpnėjo pareiškėjų gebėjimas padidinti kapitalą. Šis pablogėjimas aiškiai atsispindi ir pareiškėjų investicijose, kurios per nagrinėjamąjį laikotarpį sumažėjo 95 %.

                  13 lentelė –   Investicijos ir investicijų grąža

                           Metai

                           2007 m.

                           2008 m.

                           2009 m.

                           PTL

                           Investicijų indeksas (2007 m.=100)

                           100

                           61

                           2

                           5

                           Metinė tendencija

                           –39

                           –59

                           3

                           Investicijų grąžos indeksas (2007 m.=100)

                           100

                           196

                           –7

                           –4

                           Metinė tendencija

                           96

                           – 203

                           3

                              Šaltinis: patikrinti Sąjungos gamintojų klausimyno atsakymai.

         4.9.   Užimtumas ir našumas

               (60)

               Sąjungos pramonės užimtumo lygis nagrinėjamuoju laikotarpiu išaugo 8 %. Našumas, vertinamas pagal darbuotojo išdirbį (tonomis), padidėjo 6 %. Vis dėlto darbo sąnaudos nagrinėjamuoju laikotarpiu padidėjo 16 %.

                  14 lentelė –   Užimtumas ir našumas

                           Metai

                           2007 m.

                           2008 m.

                           2009 m.

                           PTL

                           Užimtumas. Indeksas

                           100

                           109

                           109

                           108

                           Našumas (tonomis darbuotojui). Indeksas

                           100

                           100

                           105

                           106

                           Darbo sąnaudos. Indeksas

                           100

                           114

                           115

                           116

                              Šaltinis: patikrinti Sąjungos gamintojų klausimyno atsakymai.

         4.10.   Dempingo skirtumo dydis

               (61)

               Atsižvelgiant į importo dempingo kainomis iš KLR apimtį, užimamą rinkos dalį ir kainas, faktinių dempingo skirtumų poveikio Sąjungos pramonei negalima laikyti nereikšmingu.

         4.11.   Atsigavimas po dempingo

               (62)

               Kaip rodo teigiami daugumos pirmiau išvardytų rodiklių pokyčiai, Sąjungos pramonės finansinė padėtis nagrinėjamuoju laikotarpiu iš dalies atsigavo nuo žalingo KLR kilmės importo dempingo kainomis poveikio.

         4.12.   Augimas

               (63)

               Sąjungos vartojimas per nagrinėjamąjį laikotarpį sumažėjo 24 %, o Sąjungos pramonės gamyba, pardavimo apimtis ir rinkos dalis per tą patį laikotarpį padidėjo. Tuo pačiu metu sumažėjo importo iš KLR apimtis ir rinkos dalis. Vis dėlto Sąjungos pramonei tos priemonės tam tikru mastu galėjo būti naudingos, kadangi dėl Kinijos spaudimo pardavimo kainoms ji negalėjo nei gauti pelno, nei pasiekti tikslinio pelno lygio.

         5.   Išvada dėl Sąjungos pramonės ekonominės padėties

               (64)

               Furfuraldehido iš Dominikos Respublikos laisvojoje Sąjungos rinkoje nėra. Todėl nerasta jokių įrodymų, kad šis importas galėjo pabloginti Sąjungos pramonės padėtį. Importo iš kitų trečiųjų šalių apimtys žymiai sumažėjo, net iki tokio lygio, kad, net parduodant labai mažomis kainomis, jo poveikis negalėjo būti didelis.

               (65)

               Prieš KLR nukreiptos priemonės turėjo teigiamos įtakos Sąjungos pramonės ekonominei padėčiai, kadangi iš daugumos žalos rodiklių matyti atsigavimo požymių: padidėjo gamyba, pardavimo apimtis ir vertė. Nepaisant mažėjančio vartojimo, Sąjungos pramonei pavyko padidinti savo rinkos dalį. Vis dėlto, per PTL pelningumas žymiai sumažėjo. Sąjungos pramonė nesugebėjo pasiekti pradiniame tyrime nustatyto jos tinkamą raidą užtikrinančio 5 % tikslinio pelno lygio. Šiuo atžvilgiu daroma išvada, kad Sąjungos pramonei buvo padaryta materialinės žalos pagal pagrindinio reglamento 3 straipsnio 5 dalį ir kad jos finansinė situacija lieka pažeidžiama.

         F.   ŽALOS PASIKARTOJIMO TIKIMYBĖ

               (66)

               39 ir 40 konstatuojamosiose dalyse padaryta išvada, kad nustojus taikyti priemones tikėtinas žymus eksporto iš KLR į Sąjungą dempingo kainomis padidėjimas.

               (67)

               Kaip minėta pirmiau, Kinijos gamintojai turi galimybių dideles eksporto apimtis nukreipti į Sąjungos rinką, jei priemonės būtų panaikintos. Remiantis prašymo atlikti priemonių galiojimo termino peržiūrą duomenimis, 2009 m. Kinijos gamybos pajėgumai siekė 320 000 tonų, o nepanaudotų pajėgumų dalis siekė mažiausiai 20 000 tonų. Be to, atrodo, kad kitoms eksporto rinkoms – Japonijai, Tailandui ir JAV – tų nepanaudotų pajėgumų neprireiktų, todėl jie tikriausiai būtų nukreipti į Sąjungos rinką.

               (68)

               Iš Kinijos eksporto statistinių duomenų matyti, kad nagrinėjamuoju laikotarpiu nagrinėjamojo produkto eksporto kainos į JAV ir į Sąjungą pagal įvežimo perdirbti tvarką buvo panašios. Kitoms eksporto rinkoms skirto Kinijos produkto kaina buvo didesnė.

               (69)

               Vis dėlto, atsižvelgiant į tai, kad Kinijos pramonės kainos yra 11 % mažesnės už Sąjungos pramonės kainas, nustojus taikyti priemones yra tikėtina, kad Kinijos eksportuotojai tęs savo praktiką siekdami atgauti prarastą rinkos dalį. Toks elgesys ir Kinijos turima galimybė tiekti į Sąjungos rinką didelius kiekius nagrinėjamojo produkto darytų labai didelį neigiamą poveikį Sąjungos pramonei ir ypač jos pelningumui.

               (70)

               Remiantis tuo, kas išdėstyta, daroma išvada, jog, panaikinus priemones, atsirastų didelė tikimybė, kad dėl importo iš KLR dempingo kaina daroma žala pasikartos.

         G.   SĄJUNGOS INTERESAI

   1.   Pirminė pastaba

               (71)

               Pagal pagrindinio reglamento 21 straipsnį nagrinėta, ar toliau taikant galiojančias antidempingo priemones nebūtų prieštaraujama visos Sąjungos interesams.

               (72)

               Nustatant Sąjungos interesus, buvo atsižvelgta į visus susijusius interesus, t. y. į Sąjungos pramonės, importuotojų ir (arba) prekybininkų, taip pat nagrinėjamojo produkto naudotojų ir tiekėjų interesus.

               (73)

               Atliekant ankstesnius tyrimus buvo svarstomas Sąjungos interesams neprieštaraujančių priemonių įvedimas. Be to, šis tyrimas yra priemonių galiojimo termino peržiūra, todėl analizuojama padėtis, kai antidempingo priemonės jau taikomos.

               (74)

               Atsižvelgiant į tai buvo nagrinėjama, ar, nepaisant išvados dėl tikimybės, kad tęsis dempingas ir pasikartos žala, yra įtikinamų priežasčių, leidžiančių daryti išvadą, kad šiuo konkrečiu atveju toliau taikant priemones būtų prieštaraujama Sąjungos interesams.

         2.   Sąjungos pramonės interesai

               (75)

               Sąjungos pramonė įrodė, kad yra gyvybinga, gebanti prisiderinti prie kintančių rinkos sąlygų. Tą taip pat patvirtina teigiama gamybos apimties ir pardavimo raida mažėjant Sąjungos vartojimui. Vis dėlto, esant didžiuliam spaudimui dėl pardavimo kainų, pelningumo rodikliai kito ne taip teigiamai.

               (76)

               Atsižvelgiant į esamus nepanaudotus furfuraldehido gamybos Kinijoje pajėgumus, taip pat į faktą, kad kitos rinkos (kaip antai Japonija, Tailandas ir JAV) tų nepanaudotų pajėgumų absorbuoti negali, daroma išvada, jog, leidus nebetaikyti priemonių, atsirastų didelė tikimybė, kad Kinijos eksportuotojai bandytų atgauti prarastą rinkos dalį toliau eksportuodami produktus į Sąjungos rinką dempingo kaina.

               (77)

               Todėl yra didelė tikimybė, kad, nustojus taikyti antidempingo priemones, Sąjungos pramonės situacija smarkiai pablogėtų dėl Kinijos eksporto maža dempingo kaina, kaip paaiškinta 65–68 konstatuojamosiose dalyse.

         3.   Importuotojų interesai

               (78)

               Tik vienas Sąjungos importuotojas bendradarbiavo atliekant tyrimą – Nyderlanduose įsikūrusi ir furfuraldehido gamintojui Dominikos Respublikoje priklausanti įmonė IFC. IFC yra vienintelis aktyvus furfuraldehido importuotojas į ES. Kelios kitos įmonės nagrinėjamąjį produktą importuoja tik prireikus. IFC yra pagrindinis Sąjungos furfuraldehido (ir furfurilo alkoholio) rinkos dalyvis, kadangi šiai įmonei tenka apie 80 % Sąjungoje suvartojamo furfuraldehido kiekio. IFC importuoja iš Dominikos Respublikos, pagal įvežimo perdirbti tvarką iš KLR ir iš kitų trečiųjų šalių. Be to, IFC yra pagrindinis Sąjungos pramonės klientas, nuperkantis apie 32 % viso jos parduodamo produkto kiekio. Nupirktą furfuraldehidą TFC, su IFC susijusi ir Belgijoje, Gelyje, įsikūrusi įmonė, toliau perdirba į furfurilo alkoholį.

               (79)

               Šis importuotojas yra visiškai neutralus tyrimo atžvilgiu, nes, viena vertus, jis norėtų turėti neribotą prieigą prie KLR furfuraldehido be jokių ribojimų atitikti muitinių reikalavimus pagal įvežimo perdirbti tvarką, tačiau, kita vertus, jis norėtų išlaikyti Sąjungos pramonę, kad nagrinėjamąjį produktą galėtų parduoti nedelsdamas. Be to, toliau taikant priemones nebelieka konkurencijos su pagrindinio gamintojo iš Dominikos Respublikos importu ir yra sutvirtinamos grupei tenkančios Sąjungos furfuraldehido ir furfurilo alkoholio (įskaitant importą pagal įvežimo perdirbti tvarką) rinkos.

         4.   Naudotojų interesai

               (80)

               Komisija išsiuntė klausimynus dvidešimt septyniems furfuraldehido pramonės naudotojams. Tik trys naudotojai bendradarbiavo atliekant tyrimą, nors jie neimportavo furfuraldehido iš KLR, o pirko jį tiesiogiai iš Sąjungos pramonės. Šių naudotojų verslui, naftos perdirbimui arba tepalinių alyvų pramonei furfuraldehido svarba nėra didelė. Todėl jos iš esmės nejaučia antidempingo priemonių taikymo poveikio.

         5.   Išvada dėl Sąjungos interesų

               (81)

               Atsižvelgiant į tai, kas išdėstyta pirmiau, daroma išvada, kad nėra įtikinamų priežasčių, kodėl nereikėtų toliau taikyti galiojančių antidempingo priemonių.

         H.   ANTIDEMPINGO PRIEMONĖS

               (82)

               Visoms šalims buvo pranešta apie esminius faktus ir aplinkybes, kuriais remiantis buvo ketinama rekomenduoti toliau taikyti galiojančias priemones. Be to, nustatytas laikotarpis, per kurį, atskleidus šią informaciją, šalys galėjo pareikšti prieštaravimus. Pateiktos susijusios pastabos buvo išnagrinėtos, tačiau pagrindiniai faktai ir aplinkybės, kuriais remiantis nuspręsta toliau taikyti antidempingo priemones, nebuvo pakeisti.

               (83)

               Atsižvelgiant į tai, kas išdėstyta, daroma išvada, kad, remiantis pagrindinio reglamento 11 straipsnio 2 dalimi, Reglamentu (EB) Nr. 639/2005 importuojamam KLR kilmės furfuraldehidui nustatytos antidempingo priemonės turėtų būti taikomos toliau. Šios priemonės – tai specifiniai muitai.

               (84)

               Vis dėlto, atsižvelgiant į tai, kad šis specifinis muitas buvo nustatytas remiantis 1995 m. atlikto pradinio tyrimo išvadomis ir niekuomet nebuvo persvarstytas, nuspręsta, kad reikėtų įvertinti, ar nustatytas muito dydis dar tebėra aktualus. Atsižvelgdama į tai, Komisija apsvarstys ar inicijuoti ex officio tarpinę peržiūrą pagal pagrindinio reglamento 11 straipsnio 3 dalį,

         PRIĖMĖ ŠĮ REGLAMENTĄ:
   1 straipsnis
   1.   Importuojamam Kinijos Liaudies Respublikos kilmės 2-furaldehidui (taip pat žinomam kaip furfuraldehidas arba furfurolas), kurio KN kodas šiuo metu yra 2932 12 00, nustatomas galutinis antidempingo muitas.
   2.   Nustatoma 352 EUR už toną muito norma.
   3.   Jeigu prekės buvo sugadintos prieš jas išleidžiant į laisvą apyvartą ir todėl faktiškai sumokėta arba mokėtina kaina, siekiant nustatyti muitinę vertę, paskirstoma proporcingai pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (7), 145 straipsnį, antidempingo muito dydis, apskaičiuotas remiantis šio straipsnio 2 dalimi, sumažinamas proporcingai faktiškai sumokėtai arba mokėtinai kainai.
   4.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 4 d.

            Tarybos vardu

            Pirmininkas

         MARTONYI J.

      (1)  OL L 343, 2009 12 22, p 51.

      (2)  OL L 15, 1995 1 21, p 11.

      (3)  OL L 328, 1999 12 22, p 1.

      (4)  OL L 107, 2005 4 28, p 1.

      (5)  OL C 16, 2010 1 22, p 40.

      (6)  OL C 107, 2010 4 27, p 10.

      (7)  OL L 253, 1993 10 11, p 1.


title: 2013 m. birželio 13 d. Komisijos įgyvendinimo reglamentas (ES) Nr. 541/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
14.6.2013

               LT

               Europos Sąjungos oficialusis leidinys

               L 162/5

         KOMISIJOS ĮGYVENDINIMO REGLAMENTAS (ES) Nr. 541/2013
   2013 m. birželio 13 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 13 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  55,8

                  TN

                  30,0

                  TR

                  69,6

                  ZZ

                  51,8

                  0707 00 05

                  EG

                  172,5

                  MK

                  28,7

                  TR

                  142,5

                  ZZ

                  114,6

                  0709 93 10

                  TR

                  142,7

                  ZZ

                  142,7

                  0805 50 10

                  AR

                  103,9

                  TR

                  115,2

                  ZA

                  114,0

                  ZZ

                  111,0

                  0808 10 80

                  AR

                  152,2

                  BR

                  108,3

                  CL

                  127,0

                  CN

                  96,2

                  NZ

                  138,5

                  US

                  161,5

                  ZA

                  111,2

                  ZZ

                  127,8

                  0809 10 00

                  IL

                  342,4

                  TR

                  198,3

                  ZZ

                  270,4

                  0809 29 00

                  TR

                  408,9

                  US

                  752,9

                  ZZ

                  580,9

                  0809 30

                  IL

                  214,0

                  MA

                  207,9

                  TR

                  196,9

                  ZZ

                  206,3

                  0809 40 05

                  CL

                  118,6

                  IL

                  308,9

                  ZZ

                  213,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. birželio 10 d. Komisijos įgyvendinimo reglamentas (ES) 2015/905, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Pecorino Toscano (SKVN)]

text:
13.6.2015

               LT

               Europos Sąjungos oficialusis leidinys

               L 148/7

         KOMISIJOS ĮGYVENDINIMO REGLAMENTAS (ES) 2015/905
   2015 m. birželio 10 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Pecorino Toscano (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Komisijos reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Pecorino Toscano“, kuri įregistruota Komisijos reglamentu (EB) Nr. 1263/96 (2), su pakeitimais, padarytais Reglamentu (ES) Nr. 306/2010 (3), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Pecorino Toscano“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 10 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. liepos 1 d. Komisijos reglamentas (EB) Nr. 1263/96, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 163, 1996 7 2, p. 19).

      (3)  2010 m. balandžio 14 d. Komisijos reglamentas (ES) Nr. 306/2010, kuriuo patvirtinami esminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Pecorino Toscano (SKVN)] (OL L 94, 2010 4 15, p. 19).

      (4)  OL C 18, 2015 1 21, p. 12.


title: 2012 m. sausio 13 d. Komisijos įgyvendinimo reglamentas (ES) Nr. 29/2012 dėl prekybos alyvuogių aliejumi standartų

text:
14.1.2012

               LT

               Europos Sąjungos oficialusis leidinys

               L 12/14

         KOMISIJOS ĮGYVENDINIMO REGLAMENTAS (ES) Nr. 29/2012
   2012 m. sausio 13 d.
   dėl prekybos alyvuogių aliejumi standartų
   (kodifikuota redakcija)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 113 straipsnio 1 dalies a punktą ir jo 121 straipsnio pirmos pastraipos a punktą kartu su 4 straipsniu,
   kadangi:

               (1)

               2002 m. birželio 13 d. Komisijos reglamentas (EB) Nr. 1019/2002 dėl prekybos alyvuogių aliejumi standartų (2) buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas;

               (2)

               alyvuogių aliejus turi tam tikrų, pirmiausia organoleptinių ir maistinių savybių, kurios, atsižvelgus į alyvuogių aliejaus gamybos išlaidas, leidžia jam patekti į didelių, palyginti su dauguma kitų augalinių riebalų, kainų rinką. Atsižvelgiant į tokią rinkos situaciją, alyvuogių aliejui turėtų būti nustatyti pardavimo standartai, kuriuose pirmiausia turėtų būti konkrečios ženklinimo etiketėmis taisyklės, papildančios taisykles, nustatytas 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (4), o pirmiausia – jos 2 straipsnyje nustatytas taisykles;

               (3)

               siekiant garantuoti parduodamo alyvuogių aliejaus autentiškumą, mažmeniniam pardavimui skirta pakuotė turi būti maža ir su atitinkama uždarymo sistema. Tačiau valstybėms narėms turėtų būti leidžiama kolektyvinėms įmonėms leisti naudoti didesnes pakuotes;

               (4)

               be privalomo įvairių rūšių alyvuogių aliejaus aprašymo, numatyto Reglamento (EB) Nr. 1234/2007 118 straipsnyje, vartotojai turėtų būti informuojami apie siūlomo alyvuogių aliejaus rūšis;

               (5)

               dėl žemės ūkio tradicijų, vietinio spaudimo būdų ir maišymo praktikos, priklausomai nuo geografinio regiono, tiesiogiai parduodamas alyvuogių aliejus gali būti visiškai skirtingo skonio ir kokybės. Tai gali nulemti tos pačios rūšies kainų skirtumus, kurie iškreiptų rinką. Tarp kitų valgomojo alyvuogių aliejaus rūšių nėra esminių kilmės vietos nulemtų skirtumų ir todėl ant tokio aliejaus tiesioginės pakuotės nurodytas kilmės vietos žymuo leistų vartotojams manyti, kad tokių skirtumų yra. Todėl, siekiant neiškreipti valgomųjų alyvuogių aliejų rinkos, turėtų būti nustatyta Sąjungos privaloma sistema dėl kilmės nuorodos, kuri turėtų būti apribota apibrėžtas sąlygas atitinkantiems aukščiausios kokybės pirmojo spaudimo ir pirmojo spaudimo aliejams. Iki 2009 m. taikomos neprivalomosios priemonės pasirodė nepakankamos, kad būtų išvengta vartotojų klaidinimo dėl tikrųjų gryno alyvuogių aliejaus savybių. Be to, 2002 m. sausio 28 d. Europos Parlamento ir Tarybos reglamentu (EB) Nr. 178/2002, nustatančiu maistui skirtų teisės aktų bendruosius principus ir reikalavimus, įsteigiančiu Europos maisto saugos tarnybą ir nustatančiu su maisto saugos klausimais susijusias procedūras (5), nustatytos atsekamumo taisyklės, taikomos nuo 2005 m. sausio 1 d. Kadangi ūkio subjektai ir administracijos šioje srityje sukaupė pakankamai patirties, galima reikalauti etiketėje privalomai nurodyti ypač gryno ir gryno alyvuogių aliejaus kilmės vietą;

               (6)

               šiuo metu esantys prekių ženklai, įskaitant geografines nuorodas, gali būti naudojami ir toliau, tačiau su sąlyga, jeigu jie anksčiau buvo oficialiai įregistruoti vadovaujantis 1988 m. gruodžio 21 d. pirmąja Tarybos direktyva 89/104/EEB valstybių narių įstatymams, susijusiems su prekių ženklais, suderinti (6), arba 2009 m. vasario 26 d. Tarybos reglamentu (EB) Nr. 207/2009 dėl Bendrijos prekių ženklo (7);

               (7)

               pagal 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (8), kilmės vietos nuoroda gali būti laikoma saugoma kilmės nuoroda (PDO) arba saugoma geografinė nuoroda (PGI). Kad vartotojams nekiltų painiavos, galinčios suardyti rinką, kilmės vietos nuorodomis turėtų būti PDO arba PGI nuorodos. Importuotų alyvuogių aliejų atveju turi būti laikomasi lengvatinės kilmės taisyklių, apibrėžtų 1992 m. spalio 12 d. Tarybos reglamente Nr. 2913/92, nustatančiame Bendrijos muitinės kodeksą (9);

               (8)

               jei pirmojo spaudimo alyvuogių aliejaus kilmės vietos nuoroda nukreipia į Sąjungą ar valstybę narę, reiktų turėti omenyje, kad aliejaus kokybei ir skoniui įtakos turi ne tik naudotos alyvuogės, bet ir spaudimo būdai bei patirtis. Todėl kilmės vietos nuoroda turi būti į tą geografinį rajoną, kuriame aliejus buvo išgautas, o tai paprastai ir būna tas rajonas, kuriame iš alyvuogių tas aliejus yra spaudžiamas. Vis dėlto tam tikrais atvejais aliejus spaudžiamas ne tose pačiose vietose, kuriose alyvuogės buvo surinktos, o ši informacija turėtų būti nurodyta ant pakuotės ar prie pakuotės pridedamų etikečių, kad būtų užtikrinta, jog vartotojai neklaidinami, o alyvuogių aliejaus rinka neiškreipiama;

               (9)

               nemaža dalis ypač gryno ir gryno alyvuogių aliejaus Sąjungoje yra sudaryta iš aliejaus, kurių kilmės šalys yra įvairios valstybės narės ir trečiosios šalys, mišinių. Reikėtų nustatyti paprastas nuostatas, kad ant tokių mišinių etikečių būtų nurodyta kilmės vieta;

               (10)

               pagal Direktyvą 2000/13/EB nuorodos, esančios ant etikečių, neturi klaidinti vartotojų, o visų pirma nuorodos apie minėto alyvuogių aliejaus charakteristikas arba apie tai, kad jiems priskirtos savybės, kurių jie neturi, arba darant užuominą, kad aliejus turi ypatingų charakteristikų, kai tuo tarpu tas charakteristikas iš tikrųjų turi dauguma aliejų. Tam tikroms įprastai vartojamoms, laisvai pasirenkamoms nuorodoms, kurios alyvuogių aliejams yra specifinės, irgi reikia suvienodintų taisyklių, tiksliai apibrėžiančių tokius reikalavimus ir užtikrinančių, kad nuorodų tikrumas gali būti patikrintas. Atitinkamai ir sąvokos „šaltasis spaudimas“ ir „šaltasis išgavimas“ turėtų atitikti techniškai apibrėžtą tradicinį gamybos būdą. Kai kurie terminai, apibūdinantys organoleptines savybes, nurodančias ypač gryno ir gryno alyvuogių aliejaus skonį ir (ar) kvapą, buvo apibrėžti Tarptautinės alyvuogių aliejaus tarybos (TAAT) persvarstytame gryno alyvuogių aliejaus organoleptinio vertinimo metode. Tokie ypač gryno alyvuogių aliejaus ir gryno alyvuogių aliejaus etiketėse vartojami terminai turėtų būti palikti apibūdinti aliejui, įvertintam taikant atitinkamą analizės metodą. Kai kuriems ūkio subjektams, šiuo metu naudojantiems rezervuotus terminus, reikia pereinamųjų priemonių. Jei būtų tik vienintelė nuoroda apie rūgštingumą, būtų siūloma neteisinga absoliučios kokybės skalė, kuri klaidintų vartotojus, kadangi šis veiksnys kokybinę vertę reiškia tik tada, kai jis susijęs su kitomis minėto aliejaus charakteristikomis. Todėl siekiant, kad alyvuogių aliejaus rinkoje atsirastų aiškumas, ir atsižvelgiant į tam tikrų nuorodų daugėjimą bei jų ekonominę reikšmę, turėtų būti nustatyti objektyvūs tų nuorodų naudojimo kriterijai;

               (11)

               reikia imtis veiksmų užtikrinti, kad dėl maisto produktų, kuriuose yra alyvuogių aliejaus, nebūtų klaidinami vartotojai tais atvejais, jeigu būtų išryškinamas tik alyvuogių aliejaus naudingumas, o tikroji produkto sudėtis aiškiai neapibrėžiama. Todėl etiketėse privalo būti aiškiai nurodyta alyvuogių aliejaus dalis mišinyje procentais ir kitos nuorodos, būdingos produktams, sudarytiems išskirtinai iš augalinių aliejų mišinio. Be to, turi būti atsižvelgta į ypatingąsias sąlygas, nustatytas tam tikrose specialiai alyvuogių aliejaus produktams skirtose taisyklėse;

               (12)

               alyvuogių aliejaus rūšių pavadinimai atitinka fizines ir chemines bei organoleptines charakteristikas, nustatytas Reglamento (EB) Nr. 1234/2007 XVI priede ir 1991 m. liepos 11 d. Komisijos reglamente (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (10). Kad būtų galima užtikrinti, jog vartotojai nėra klaidinami, o konkurencija minėtose aliejų rinkose neiškreipiama, visos kitos etiketėje esančios nuorodos turi būti pagrįstos objektyviais dalykais;

               (13)

               vadovaudamosi patikrinimų sistemos struktūra, nustatyta Reglamento (EB) Nr. 1234/2007 113 straipsnio 3 dalies antroje pastraipoje, valstybės narės turi tiksliai nusakyti pateiktiną pagrindą ir finansines nuobaudas, skiriamas už kitokių negu leidžiama terminų panaudojimą. Nepriimant a priori jokių išlygų, tokiu pagrindu turėtų būti nustatyti faktai, analizės rezultatai ar patikimi įrašai bei administracinė ir apskaitos informacija;

               (14)

               kadangi atsakingų už ženklinimą etiketėmis įmonių patikrinimai turi būti atlikti toje valstybėje narėje, kurioje tos įmonės yra įsteigtos, reikia nustatyti administracinio bendradarbiavimo tarp Komisijos ir valstybių narių, kuriose alyvuogių aliejus realizuojamas, tvarką;

               (15)

               siekiant įvertinti šioje direktyvoje numatytas priemones, minėtos valstybės narės turi pranešti dėl susidariusių aplinkybių ir patirtų sunkumų;

               (16)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Nepažeidžiant Direktyvos 2000/13/EB ir Reglamento (EB) Nr. 510/2006 nuostatų, šiuo reglamentu nustatomi konkretūs alyvuogių aliejaus ir alyvuogių išspaudų aliejaus, nurodytų Reglamento (EB) Nr. 1234/2007 XVI priedo 1 punkto a ir b papunkčiuose, 3 ir 6 punktuose, mažmeninės prekybos etapo standartai.
   2.   Šiame reglamente mažmeninės prekybos etapas – tai 1 dalyje nurodyto aliejaus, pateikto natūraliu pavidalu ar įmaišyto į maisto produktus, pardavimas galutiniam vartotojui.
   2 straipsnis
   1 straipsnio 1 dalyje nurodyti aliejai galutiniam vartotojui turi būti pateikti ne didesnėje kaip penkių litrų talpos pakuotėje. Tokioje pakuotėje turi būti įtaisyta tokia atidarymo sistema, kurią atidarius pirmą kartą, vėl užsandarinti nebeįmanoma, o pati pakuotė turi būti paženklinta etiketėmis pagal 3 ir 6 straipsnius.
   Vis dėlto tais atvejais, kai aliejus yra skirtas vartoti restoranuose, ligoninėse, valgyklose ir kitose panašiose kolektyvinėse įmonėse, valstybės narės, priklausomai nuo minėtos įmonės, gali nustatyti kitokią, penkis litrus viršijančią, didžiausią pakavimo talpą.
   3 straipsnis
   Remiantis Reglamento (EB) Nr. 1234/2007 118 straipsniu, aprašymu laikomas pavadinimas, kuriuo produktas parduodamas, kaip nurodyta Direktyvos 2000/13/EB 3 straipsnio 1 dalies 1 punkte.
   Ant 1 straipsnio 1 dalyje numatyto aliejaus etikečių, be šio straipsnio pirmoje pastraipoje minimo aprašymo, aiškiai ir nenutrinamomis raidėmis, bet nebūtinai šalia aprašymo, dar pateikiama tokia informacija apie aliejaus kategoriją:

               a)

               aukščiausios kokybės pirmojo spaudimo alyvuogių aliejui:
               „aukščiausios rūšies alyvuogių aliejus, išgautas tiesiogiai iš alyvuogių ir tik mechaninėmis priemonėmis“;

               b)

               pirmojo spaudimo alyvuogių aliejui:
               „alyvuogių aliejus, išgautas tiesiogiai iš alyvuogių ir tik mechaninėmis priemonėmis“;

               c)

               alyvuogių aliejui, sudarytam iš rafinuotų alyvuogių aliejų ir pirmojo spaudimo alyvuogių aliejaus:
               „aliejus, sudarytas tik iš rafinuotų alyvuogių aliejų ir tiesiogiai iš alyvuogių išgautų aliejų“;

               d)

               alyvuogių išspaudų aliejui:

                              „aliejus, sudarytas tik iš aliejų, gautų apdorojant po alyvuogių aliejaus spaudimo gautą produktą, bei iš aliejų, išgautų tiesiogiai iš alyvuogių“,

                           arba

                              „aliejus, sudarytas tik iš aliejų, gautų gaminant alyvuogių išspaudas, ir aliejų, išgautų tiesiogiai iš alyvuogių“.

         4 straipsnis
   1.   Reglamento (EB) Nr. 1234/2007 XVI priedo 1 punkto a ir b papunkčiuose apibūdintų aukščiausios kokybės pirmojo spaudimo alyvuogių aliejaus (ypač gryno alyvuogių aliejaus) ir pirmojo spaudimo alyvuogių aliejaus (gryno alyvuogių aliejaus) etiketėse pateikiama kilmės vietos nuoroda.
   Reglamento (EB) Nr. 1234/2007 XVI priedo 3 ir 6 punktuose apibūdintų produktų etiketėse kilmės vietos nuoroda neteikiama.
   Šiame reglamente „kilmės vietos nuoroda“ reiškia ant pakuotės ar prie pakuotės pridėtoje etiketėje esančią nurodą į geografinį rajoną.
   2.   1 dalyje minima kilmės vietos nuoroda susideda tik iš:

               a)

               nuorodos į valstybę narę, Sąjungą ar atitinkamai trečiąją šalį, jei alyvuogių aliejaus kilmės vieta, kaip numatyta 4 ir 5 dalies nuostatose, yra viena valstybė narė ar trečioji šalis;

               b)

               jei alyvuogių aliejaus mišinių kilmės vieta, kaip numatyta 4 ir 5 dalies nuostatose, yra daugiau nei viena valstybė narė ar trečioji šalis, atitinkamai įrašoma viena iš nuorodų:

                           i)

                           „Europos Sąjungos kilmės spausto alyvuogių aliejaus mišinys“ arba nuoroda į Sąjungą;

                           ii)

                           „ne Europos Sąjungos kilmės spausto alyvuogių aliejaus mišinys“ arba nuoroda į ne Sąjungos kilmę;

                           iii)

                           „Europos Sąjungos kilmės ir ne Europos Sąjungos kilmės spausto alyvuogių aliejaus mišinys“ arba nuoroda į Sąjungos kilmę ir ne Sąjungos kilmę; arba

               c)

               Tarybos reglamente (EB) Nr. 510/2006 nurodyta saugoma kilmės vietos nuoroda arba saugoma geografinė nuoroda pagal susijusios produkto specifikacijos nuostatas.

         3.   Prekių ženklų ar firmų pavadinimai, dėl kurių registracijos buvo kreiptasi ne vėliau kaip 1998 m. gruodžio 31 d. pagal Direktyvą 89/104/EEB arba ne vėliau kaip 2002 m. gegužės 31 d. pagal Tarybos reglamentą (EB) Nr. 40/94 (11), neturi būti laikomi šiame reglamente numatytomis kilmės vietos nuorodomis.
   4.   Tuo atveju, kai produkcija importuojama iš trečiosios šalies, kilmės vietos nuoroda turi būti apibrėžta pagal Reglamento (EEB) Nr. 2913/92 22–26 straipsnius.
   5.   Kilmės vietos nuoroda, kurioje yra paminėta valstybė narė ar Sąjunga, turi atitikti geografinį rajoną, kuriame minėtos alyvuogės buvo surinktos arba kuriuose yra spaudyklė, kuria iš alyvuogių buvo spaudžiamas aliejus.
   Jeigu alyvuogės buvo surinktos valstybėje narėje, trečiojoje šalyje ar kitoje, negu ta, kurioje yra spaudyklė, kuria iš alyvuogių buvo spaudžiamas aliejus, kilmės vietos nuorodoje turi būti toks užrašas: „(aukščiausios kokybės pirmojo spaudimo) pirmojo spaudimo alyvuogių aliejus, išgautas (nurodoma Sąjunga arba tam tikros valstybės narės pavadinimas) iš alyvuogių, surinktų (nurodoma Sąjunga, tam tikra valstybė narė arba trečioji šalis)“.
   5 straipsnis
   Iš laisvai pasirenkamų nuorodų, galinčių būti aliejaus etiketėse, kaip nurodyta 1 straipsnio 1 dalyje, tos, kurios nurodytos šiame straipsnyje, atitinka šiuos reikalavimus:

               a)

               nuoroda „pirmasis šaltasis spaudimas“ gali būti tik ant aukščiausios kokybės pirmojo spaudimo arba pirmojo spaudimo alyvuogių aliejų, išgautų žemesnėje kaip 27 °C temperatūroje pirmuoju mechaniniu spaudimu spaudžiant alyvuogių pastą tradicine išgavimo sistema, naudojantis hidrauliniais presais;

               b)

               nuoroda „šaltasis spaudimas“ gali būti tik ant aukščiausios kokybės pirmojo spaudimo arba pirmojo spaudimo alyvuogių aliejų, išgautų žemesnėje kaip 27 °C temperatūroje košiant ar centrifuguojant alyvuogių pastą;

               c)

               organoleptinių savybių nuorodos, apibūdinančios skonį ir (arba) kvapą, gali būti pateikiamos tik ant aukščiausios kokybės pirmojo spaudimo arba pirmojo spaudimo alyvuogių aliejaus; Reglamento (EEB) Nr. 2568/91 XII priedo 3.3 skyriuje minimus terminus etiketėse galima vartoti tik tuo atveju, jei jie pagrįsti Reglamento (EEB) Nr. 2568/91 XII priede nurodyto metodo vertinimo rezultatais;

               d)

               nuoroda apie rūgštingumą ar maksimalus rūgštingumas gali būti nurodytas tik tada, jei kartu yra įspausta ir tokio pat dydžio bei toje pačioje matymo vietoje nuoroda apie peroksidų skaičių, vaško kiekį ir ultravioletinių spindulių absorbciją, apibrėžtą pagal Reglamentą (EEB) Nr. 2568/91.

         Produktai, parduodami su prekės ženklais, dėl kurių registracijos buvo kreiptasi ne vėliau kaip iki 2008 m. kovo 1 d. ir kuriems panaudotas bent vienas iš terminų, minimų Reglamento (EEB) Nr. 2568/91 XII priedo 3.3 punkte, gali neatitikti šio reglamento 5 straipsnio pirmos pastraipos c punkto reikalavimų iki 2012 m. lapkričio 1 d.
   6 straipsnis
   1.   Tais atvejais, kai alyvuogių aliejų ir kitų augalinių aliejų mišinius sudarantys aliejai, nurodyti 1 straipsnio 1 dalyje, etiketėje pažymimi kur nors kitur, o ne sudėtinių dalių sąraše, naudojant žodžius, paveikslėlius ar piešinius, minėtas mišinys privalo turėti tokį prekybinį aprašymą: „Augalinių aliejų mišinys (arba nurodomi specifiniai tam tikrų augalinių aliejų pavadinimai) ir alyvuogių aliejus“, tiesiogiai nurodant alyvuogių aliejaus kiekį procentais mišinyje.
   Taip, kaip tai nurodyta pirmojoje pastraipoje, alyvuogių aliejaus buvimas mišinyje gali būti pavaizduojamas paveikslėliais ar piešiniais mišinio etiketėje tik tuo atveju, kai minėtame mišinyje alyvuogių aliejaus yra daugiau kaip 50 %.
   Valstybės narės gali uždrausti jų teritorijoje vidaus vartojimo tikslams gaminti pirmoje pastraipoje minimus alyvuogių aliejaus ir kito augalinio aliejaus mišinius. Tačiau jos negali uždrausti jų teritorijoje prekiauti tokiais, iš kitų šalių atvežtais, mišiniais ir negali uždrausti gaminti tokius mišinius jų teritorijoje, jei jie skirti prekybai kitoje valstybėje narėje arba eksportui.
   2.   Išskyrus Tarybos reglamente (EEB) Nr. 1536/92 (12) minimus tunų alyvuogių aliejuje atvejus ir Tarybos reglamente (EEB) Nr. 2136/89 (13) minimus sardinių alyvuogių aliejuje atvejus, jei maisto produktų (išskyrus šio straipsnio 1 dalyje nurodytus maisto produktus) etiketėse (kitoje vietoje, nei sudėtinių dalių sąrašas) žodžiais, paveikslėliais ar grafiniais piešiniais pažymima, kad jų sudėtyje yra šio reglamento 1 straipsnio 1 dalyje nurodyto aliejaus, iš karto po šio maisto produkto prekinio aprašymo nurodoma šio reglamento 1 straipsnio 1 dalyje minimo aliejaus procentinė dalis, apskaičiuota pagal maisto produkto grynąjį svorį.
   Įmaišyto alyvuogių aliejaus procentas visame grynajame maisto produkto svoryje gali būti pakeistas įmaišyto alyvuogių aliejaus procentu visame riebalų svoryje, pridedant riebalų procento žodinę išraišką.
   3.   Etiketėmis žymint šio straipsnio 1 ir 2 dalyse minimus produktus aprašymai, minimi 3 straipsnio pirmoje pastraipoje, gali būti pakeisti žodžiais „alyvuogių aliejus“.
   Tačiau jeigu sudėtyje yra alyvuogių išspaudų aliejaus, žodžiai „alyvuogių aliejus“ pakeičiami žodžiais „alyvuogių išspaudų aliejus“.
   4.   3 straipsnio antroje pastraipoje minimos informacijos nereikia pateikti ant 1 ir 2 šio straipsnio dalyse minimų produktų etikečių.
   7 straipsnis
   Valstybės narės, kurioje įsikūręs gamintojas, pakuotojas ar pardavėjas, suinteresuota šalis turi pateikia 4, 5 ir 6 straipsniuose nurodytas nuorodas pagrindžiančius dokumentus, paremtus vienu ar keliais toliau minimais veiksniais:

               a)

               faktiniai veiksniai arba moksliškai pripažinti faktai;

               b)

               analizių rezultatai arba automatiniai įrašai, gauti iš reprezentatyvių mėginių;

               c)

               administracinė ar apskaitos informacija, saugoma pagal Sąjungos ir (arba) nacionalines taisykles.

         Minėta valstybė narė turi leisti 4, 5 ir 6 straipsniuose nurodytų ir etiketėse pateikiamų nuorodų ir išvadų, pagrįstų pateiktais papildomais dokumentais ir (arba) palyginamosiomis ekspertų nuomonėmis, nuokrypius, atsižvelgusi į metodų ir minėtos dokumentacijos tikslumą ir galimybę pakartoti bei ten, kur taikoma, lyginamosios ekspertų nuomonės pakartojimo galimybę.
   8 straipsnis
   1.   Visos valstybės narės pateikia Komisijai įstaigos ar įstaigų, atsakingų už šio reglamento taikymo priežiūrą, pavadinimus ir adresus. Komisija apie tai praneša kitoms valstybėms narėms ir bet kuriai to prašančiai suinteresuotai šaliai.
   2.   Valstybė narė, kurioje ant etiketės yra pateikiamas gamintojo, pakuotojo ar pardavėjo adresas, vadovaudamasi patikrinimo prašymu, turi paimti mėginius iki kito mėnesio pabaigos nuo prašymo pateikimo ir patikrinti, ar ant minėtos etiketės nuorodos yra teisingos. Prašymą gali siųsti:

               a)

               kompetentingi Komisijos departamentai;

               b)

               Reglamento (EB) Nr. 1234/2007 125 straipsnyje nurodyta ūkio subjektų organizacija toje valstybėje;

               c)

               kitos valstybės narės kontroliuojanti įstaiga.

         3.   Prie 2 dalyje nurodytų prašymų turi būti pateikta visa prašomam patikrinimui atlikti reikalinga informacija, o pirmiausia:

               a)

               atitinkamo aliejaus mėginių paėmimo ar pirkimo data;

               b)

               įmonės, kurioje buvo paimti mėginiai ar iš kurios buvo nupirktas minėtas aliejus, pavadinimas, verslo pavadinimas ir adresas;

               c)

               atitinkamų partijų kiekis;

               d)

               visų etikečių, dedamų ant minėto aliejaus pakuočių, kopijos;

               e)

               analizės rezultatai arba kitos palyginamosios ekspertų nuomonės, nurodant naudotus metodus bei atitinkamos laboratorijos ar eksperto pavadinimą ir adresą;

               f)

               ten, kur taikoma, minėto aliejaus tiekėjo pavadinimą, kaip tai nurodyta realizavimo rinkoje.

         4.   Iki trečio mėnesio pabaigos po 2 dalyje nurodyto prašymo padavimo minėta valstybė narė turi pranešti prašytojui apie jam priskirtų nuorodų kiekį bei priemones, kurių buvo imtasi.
   9 straipsnis
   1.   Valstybės narės imasi būtinų priemonių, įskaitant priemones dėl nuobaudų sistemos, užtikrinti, kad būtų laikomasi šio reglamento.
   Ne vėliau kaip iki 2002 m. gruodžio 31 d. valstybės narės praneša Komisijai apie priemones, kurių buvo imtasi, o apie tų priemonių pakeitimus praneša iki kito mėnesio pabaigos nuo tų priemonių pakeitimo priėmimo.
   Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija apie pirmoje pastraipoje nurodytas priemones Komisijai praneša ne vėliau kaip iki 2004 m. gruodžio 31 d., o apie tų priemonių pakeitimus praneša iki kito mėnesio, kuris eina po mėnesio, kai buvo priimti tų priemonių pakeitimai, pabaigos.
   Rumunija ir Bulgarija apie pirmoje pastraipoje nurodytas priemones Komisijai praneša ne vėliau kaip iki 2010 m. gruodžio 31 d., o apie tų priemonių pakeitimus praneša iki kito mėnesio, kuris eina po mėnesio, kai buvo priimti tų priemonių pakeitimai, pabaigos.
   2.   Siekdamos patikrinti 4, 5 ir 6 straipsniuose minimas nuorodas, suinteresuotosios valstybės narės gali numatyti priemones, skirtas įmonėms, kurių pakavimo įrengimai yra tų valstybių narių teritorijoje, patvirtinti.
   Patvirtinimas suteikiamas ir raidinė skaitmeninė nuoroda išduodama kiekvienam to prašančiai įmonei, kuri atitinka šias sąlygas:

               a)

               turi pakavimo įrenginius;

               b)

               įsipareigoja surinkti ir saugoti pagrindžiančius dokumentus, kurių reikalauja valstybė narė pagal 7 straipsnį;

               c)

               turi saugojimo sistemą, sudarančią galimybes patikrinti turinčių kilmės vietos nuorodą aliejų provenenciją taip, kad tai tenkintų atitinkamą valstybę narę.

         Ten, kur taikoma, etiketė privalo turėti raidinę skaitmeninę patvirtintos pakavimo gamyklos nuorodą.
   10 straipsnis
   Ne vėliau kaip iki kiekvienų metų kovo 31 d. suinteresuotos valstybės narės pateikia Komisijai ataskaitą, kurioje apie praėjusius metus turi būti pateikta tokia informacija:

               a)

               pagal 8 straipsnio 2 dalį gauti prašymai dėl patikrinimų;

               b)

               atlikti patikrinimai bei praėjusiais prekybiniais metais pradėti ir tebevykstantys patikrinimai;

               c)

               po atliktų patikrinimų priimtos paskesnės priemonės ir taikytos nuobaudos.

         Ataskaitoje informacija turi būti pateikta pagal atliktų patikrinimų metus ir pagal pažeidimų rūšis. Ten, kur taikoma, ataskaitoje turi būti nurodyti visi specifiniai sunkumai, su kuriais buvo susidurta, bei pasiūlytos kontrolės tobulinimo priemonės.
   11 straipsnis
   Reglamentas (EB) Nr. 1019/2002 yra panaikinamas.
   Nuorodos į panaikintą reglamentą laikomos nuorodomis į šį reglamentą, ir skaitomos pagal II priede pateiktą atitikmenų lentelę.
   12 straipsnis
   1.   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   2.   Produktais, kurie buvo teisėtai pagaminti ir paženklinti etiketėmis Sąjungoje ar teisėtai importuoti į Sąjungą ir išleisti į apyvartą iki 2012 m. liepos 1 d., gali būti prekiaujama tol, kol bus sunaudotos visos atsargos.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 13 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 155, 2002 6 14, p. 27.

      (3)  Žr. I priedą.

      (4)  OL L 109, 2000 5 6, p. 29.

      (5)  OL L 31, 2002 2 1, p. 1.

      (6)  OL L 40, 1989 2 11, p. 1.

      (7)  OL L 78, 2009 3 24, p. 1.

      (8)  OL L 93, 2006 3 31, p. 12.

      (9)  OL L 302, 1992 10 19, p. 1.

      (10)  OL L 248, 1991 9 5, p. 1.

      (11)  OL L 11, 1994 1 14, p. 1.

      (12)  OL L 163, 1992 6 17, p. 1.

      (13)  OL L 212, 1989 7 22, p. 79.

      I PRIEDAS

         Panaikinamas reglamentas ir jo vėlesni pakeitimai

                  Komisijos reglamentas (EB) Nr. 1019/2002
                  (OL L 155, 2002 6 14, p. 27)

                  Komisijos reglamentas (EB) Nr. 1964/2002
                  (OL L 300, 2002 11 5, p. 3)

                  Komisijos reglamentas (EB) Nr. 1176/2003
                  (OL L 164, 2003 7 2, p. 12)

                  Komisijos reglamentas (EB) Nr. 406/2004
                  (OL L 67, 2004 3 5, p. 10)

                  tik 3 straipsnis

                  Komisijos reglamentas (EB) Nr. 1750/2004
                  (OL L 312, 2004 10 9, p. 7)

                  Komisijos reglamentas (EB) Nr. 1044/2006
                  (OL L 187, 2006 7 8, p. 20)

                  Komisijos reglamentas (EB) Nr. 632/2008
                  (OL L 173, 2008 7 3, p. 16)

                  Komisijos reglamentas (EB) Nr. 1183/2008
                  (OL L 319, 2008 11 29, p. 51)

                  Komisijos reglamentas (EB) Nr. 182/2009
                  (OL L 63, 2009 3 7, p. 6)

                  Komisijos reglamentas (ES) Nr. 596/2010
                  (OL L 173, 2010 7 8, p. 27)

      II PRIEDAS

         Atitikmenų lentelė

                  Reglamentas (EB) Nr. 1019/2002

                  Šis reglamentas

                  1–8 straipsniai

                  1–8 straipsniai

                  9 straipsnio 1 dalis

                  9 straipsnio 1 dalis

                  9 straipsnio 2 dalis

                  9 straipsnio 2 dalis

                  9 straipsnio 3 dalis

                  —

                  10 straipsnis

                  10 straipsnis

                  11 straipsnis

                  —

                  —

                  11 straipsnis

                  12 straipsnio 1 dalis

                  12 straipsnio 1 dalis

                  12 straipsnio 2 dalies pirma pastraipa

                  —

                  12 straipsnio 2 dalies antra pastraipa

                  —

                  12 straipsnio 2 dalies trečia pastraipa

                  —

                  12 straipsnio 2 dalies ketvirta pastraipa

                  —

                  12 straipsnio 2 dalies penkta pastraipa

                  12 straipsnio 2 dalis

                  —

                  I priedas

                  —

                  II priedas


title: 2016 m. sausio 19 d. Komisijos įgyvendinimo reglamentas (ES) 2016/102, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Eichsfelder Feldgieker/Eichsfelder Feldkieker (SGN)]

text:
28.1.2016

               LT

               Europos Sąjungos oficialusis leidinys

               L 21/66

         KOMISIJOS ĮGYVENDINIMO REGLAMENTAS (ES) 2016/102
   2016 m. sausio 19 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Eichsfelder Feldgieker/Eichsfelder Feldkieker (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1) ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Vokietijos pateiktą saugomos geografinės nuorodos „Eichsfelder Feldgieker“/„Eichsfelder Feldkieker“, kuri įregistruota Komisijos reglamentu (EB) Nr. 452/2013 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Eichsfelder Feldgieker“/„Eichsfelder Feldkieker“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 19 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2013 m. gegužės 7 d. Komisijos įgyvendinimo reglamentas (ES) Nr. 452/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Eichsfelder Feldgieker/Eichsfelder Feldkieker (SGN)] (OL L 133, 2013 5 17, p. 5).

      (3)  OL C 281, 2015 8 26, p. 12.


title: 2015 m. vasario 5 d. Komisijos įgyvendinimo reglamentas (ES) 2015/177, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
6.2.2015

               LT

               Europos Sąjungos oficialusis leidinys

               L 30/17

         KOMISIJOS ĮGYVENDINIMO REGLAMENTAS (ES) 2015/177
   2015 m. vasario 5 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 5 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  344,2

                  IL

                  99,6

                  MA

                  83,5

                  SN

                  316,2

                  TR

                  120,0

                  ZZ

                  192,7

                  0707 00 05

                  TR

                  185,3

                  ZZ

                  185,3

                  0709 91 00

                  EG

                  60,6

                  ZZ

                  60,6

                  0709 93 10

                  MA

                  232,3

                  TR

                  245,7

                  ZZ

                  239,0

                  0805 10 20

                  EG

                  48,5

                  IL

                  75,2

                  MA

                  59,5

                  TN

                  53,4

                  TR

                  67,7

                  ZZ

                  60,9

                  0805 20 10

                  IL

                  144,7

                  MA

                  91,9

                  ZZ

                  118,3

                  0805 20 30, 0805 20 50, 0805 20 70, 0805 20 90

                  CN

                  56,6

                  EG

                  74,4

                  IL

                  122,4

                  JM

                  115,2

                  MA

                  133,9

                  TR

                  82,6

                  ZZ

                  97,5

                  0805 50 10

                  TR

                  58,9

                  ZZ

                  58,9

                  0808 10 80

                  BR

                  65,8

                  CL

                  90,1

                  US

                  193,9

                  ZZ

                  116,6

                  0808 30 90

                  CL

                  307,7

                  CN

                  93,4

                  US

                  130,9

                  ZA

                  100,9

                  ZZ

                  158,2

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.